laion/Wikipedia-Exotic huggingface dataset:
মোস্তফা জালাল মহিউদ্দিন

মোস্তফা জালাল মহিউদ্দিন (জন্ম: ১৫ মার্চ ১৯৫১) বাংলাদেশ আওয়ামী লীগের রাজনীতিবিদ, চিকিৎসক ও মুক্তিযোদ্ধা। তিনি বাংলাদেশ মেডিকেল অ্যাসোসিয়েশনের সভাপতি ও ২০০৮ সালের নবম জাতীয় সংসদ নির্বাচনে ঢাকা-৭ আসনের সাবেক সংসদ সদস্য। মোস্তফা জালাল মহিউদ্দিন ১৫ মার্চ ১৯৫১ সালে পুরাতন ঢাকার কে.বি রুদ্র রোডে এক মুসলিম পরিবারে জন্মগ্রহণ। তিনি ১৯৬৮ সালে সেন্ট গ্রেগরী স্কুল থেকে এস এস সি পরীক্ষায় উত্তীর্ণ। ১৯৭১ সালে ঢাকা মেডিকেল কলেজে ভর্তি হন। মোস্তফা জালাল মহিউদ্দিন ১৯৬৯ সালে জগন্নাথ কলেজ ছাত্র সংসদের জি এস নির্বাচিত হন। ১৯৭০ সালে জগন্নাথ কলেজ থেকে এইচএসসি পরীক্ষায় উত্তীর্ণ। ঢাকা জেলা মুজিব বাহিনীর সদস্য হিসেবে ১৯৭১ সালে স্বাধীনতা যুদ্ধে অংশ নেন। ১৯৭২ সালে বাংলাদেশ ছাত্রলীগ জাতীয় কার্যকরী সংসদের সদস্য পদ লাভ করে ১৯৭৩ সালে যুগ্ন সম্পাদক নির্বাচিত হন। ১৯৭৪ সালে ভারপ্রাপ্ত সাধারণ সম্পাদকের দায়িত্ব পালন করেন। এর পর ১৯৭৮ সালে সহসভাপতির দায়িত্ব পালন ও ১৯৮১ সালে সভাপতি হিসেবে দায়িত্ব পালন করেন। ১৯৮৭ থেকে ১৯৯২ সাল পর্যন্ত বাংলাদেশ আওয়ামীলীগের জাতীয় কাউন্সিলে সহ প্রচার ও প্রকাশনা সম্পাদক, ১৯৯২ থেকে ২০০৯ সাল পর্যন্ত জনসংখ্যা ও পরিবেশ বিষয়ক সম্পাদকের দায়িত্ব পালন। সর্বশেষ ২০২০ সালে আওয়ামী লীগের কেন্দ্রীয় কমিটির নির্বাহী সদস্য মনোনীত হন। ১৯৮৮, ১৯৯৭ ও ১৯৯৯ সালে বিএমএর নির্বাচিত মহাসচিব ছিলেন। ২৪ ডিসেম্বর ১৯৯৩ সালে প্রতিষ্ঠা করেন স্বাধীনতা চিকিৎসক পরিষদের (স্বাচিপ)। ২০০৮ সালের নবম জাতীয় সংসদ নির্বাচনে ঢাকা-৭ আসনের সংসদ সদস্য নির্বাচিত হন। ১৯৯১ সালে তিনি ঢাকা-৮ থেকে নির্বাচনে অংশ নিয়ে বিএনপির মীর শওকত আলীর কাছে ও ২০১৪ সালের নির্বাচনে ঢাকা-৭ থেকে অংশ নিয়ে স্বতন্ত্র প্রার্থী হাজী সেলিমের কাছে পরাজিত হন। ২০০৯ সালে বাস্কেটবল ফেডারেশনের সভাপতি মনোনীত হন। তিনি বাংলাদেশ মেডিকেল অ্যাসোসিয়েশনের সভাপতি। ২৪শে ডিসেম্বর ২০২২ বাংলাদেশ আওয়ামী লীগের জাতীয় সম্মেলনে মোস্তফা জালাল মহিউদ্দিনকে সভাপতিমন্ডলীর সদস্য নির্বাচিত করা হয়। "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০২০-০১-২১।  "মোস্তফা জালাল মহিউদ্দিন"। প্রথম আলো। সংগ্রহের তারিখ ২০২০-০১-২১।  "সভাপতি পদে প্রধানমন্ত্রীর পছন্দ ডা. মোস্তফা জালাল"। medivoicebd.com (ইংরেজি ভাষায়)। ২০১৯-১০-০৮। সংগ্রহের তারিখ ২০২০-০১-২১। [স্থায়ীভাবে অকার্যকর সংযোগ]
২য় কোর (পাকিস্তান)

২য় কোর বা মুলতান কোর হচ্ছে পাকিস্তান সেনাবাহিনীর একটি কোর, ষাটের দশকে প্রতিষ্ঠিত হওয়া এই কোর পাকিস্তান সেনাবাহিনীর অন্যতম বড় ফরমেশন। ১৯৬৫ সালের পাক-ভারত যুদ্ধে পাকিস্তান সেনাবাহিনীর হাতে মাত্র একটি কোর ছিলো (১ কোর), তৎকালীন সেনাপ্রধান জেনারেল মুসা খান পাকিস্তান সেনাবাহিনীর সর্বোচ্চ পদে ১৯৫৮ সালে আসীন হয়েই দ্বিতীয় কোর বানানোর পরিকল্পনা করছিলেন এবং ৪র্থ কোরের গঠন ১৯৬৫ সালে প্রায় শেষের দিকেই ছিলো, যদিও '৬৫ সালে ১ কোর ছাড়া আর কোনো কোর যুদ্ধক্ষেত্রে নামতে পারেনি, জেনারেল মুসা ১৯৬৬ সালে পাকিস্তান সেনাবাহিনী থেকে অবসরে যান এবং জেনারেল ইয়াহিয়া খান তার জায়গায় সেনাপ্রধান হন, ইয়াহিয়া খান ৬৫-এর যুদ্ধের ভয়াবহতার কথা মনে করে ৪র্থ কোরকে তাড়াতাড়ি উদ্বোধন করেন এবং ২য় কোর তৈরির নির্দেশ দেন। পাঞ্জাব প্রদেশের মুলতানে এই ২য় কোর বানানোর পরিকল্পনা করেছিলেন জেনারেল খাজা ওয়াসিউদ্দিন, তিনি ছিলেন এই কোরের প্রতিষ্ঠাতা অধিনায়ক। ১৯৭১ সালের যুদ্ধে এই কোরের অধিনায়ক ছিলেন জেনারেল টিক্কা খান। ১ম সাঁজোয়া ডিভিশন ১৪তম পদাতিক ডিভিশন ৪০তম পদাতিক ডিভিশন স্বতন্ত্র সাঁজোয়া ব্রিগেড স্বতন্ত্র গোলন্দাজ ব্রিগেড স্বতন্ত্র পদাতিক ব্রিগেড স্বতন্ত্র সিগনাল ব্রিগেড "One-third of corps commanders replaced in major reshuffle"। Dawn। ২৫ আগস্ট ২০১৮।  Khan, Agha Muhammad Yahya। The breaking of Pakistan। Lahore: Liberty Pubsihers।  The Pakistan Army (1966-71), by Maj Gen (Retd) Shaukat Riza।
মিড তেলেমার্ক (পৌরসভা)

মিড তেলেমার্ক (Midt-Telemark) একটি পৌরসভা। এটি ভেসফল্ড ও তেলেমার্ক প্রদেশে অবস্থিত। সাবের বো এবং সৌরাদ পৌরসভার সমন্বয়ে মিডতেলেমার্ক নামের জেলার পৌরসভাটি গঠিত। মিডতেলামার্ক জেলায় নমে নামের অন্য একটা পৌরসভাও আছে। মিড তেলেমার্ক পৌরসভার কেদ্র হল বো। এখান ১০,০০০ উপরে নাগরিক আছে। ২০২০ সালের ১ জানুয়ারি বো এবং সৌরাদ পৌরসভাকে একসাথে মিড তেলেমার্ক নামকরণ করা হয়েছে। ২০১৪ সালের পৌরসভার আলোচনায় তিনটি পৌরসভা যুক্ত হবার সিদ্ধান্ত হয়েছিল। কিন্তু শুধুমাত্র বো এবং সৌরাদ পৌরসভার নাগরিকেরা অর্ধের বেশি ভোট দেয়। আর নোমে পৌরসভায় বিপক্ষে ভোট বেশি আসে। যে কারণে নোমে যুক্ত না করার সিদ্ধান্ত হয়। ১৬ জুন ২০১৬ সালে আইনগত ভাবে নতুন পৌসসভার বিল পাশ হয়। যা কার্যকর হয় ১ জানুয়ারী ২০২০ এ। এর আগেই নির্বাচন দ্বারা নতুন মেয়র ঠিক করা হয়। সিরি হলেন মিড তেলেমার্কের প্রথম মেয়র এবং ইঙ্গেবোর হলের ডেপুটি মেয়র। মিড তেলেমার্ক পৌরসভা বো, ফোর্কেস্তা, গারভ, আক্কুরহাগেন, নরগুতু ইত্যাদি গ্রাম নিয়ে গঠিত। এখানে প্রাকৃতিক এলাকা হিসেবে বন ও পাহাড় ও নদী, খাল অবস্থিত। তেলেমার্ক খালটি পৌরসভার মাঝে দিয়ে চলে গেছে। এই এলাকা টুরিস্ট এলাকা হিসেবে পরিচিত। প্রধান শহরে বো। মিড তেলেমার্ক পৌরসভার পশ্চিমে কভিতেসেইড পৌরসভা ও সেলুর্ড পৌরসভা, উত্তরে নতডেন, পূর্বে কংসবের্গ এবং দক্ষিণে সিয়ান ও নমে পৌরসভা। ২০১৭ সালের ২০ আগস্ট গৃহীত পৌর কাউন্সিলের মাধ্যমে বো এবং সৌরাদ পৌরসভার নামের ব্যাপার সিদ্ধান্ত আসে নতুন পৌরসভার নাম হবে মিড-তেলেমার্ক। ঐতিহ্যবাহী জেলা মিড তেলেমার্কের নাম অনুসারে এর নামকরণ করা হয়। ২০ আগস্ট ২০১৭ গৃহীত পৌর কাউন্সিল মধ্যে বো এবং সৌরাদ পৌরসভার একটি যৌথ সভা করে, যেখানে সিদ্ধান্ত হয়, প্রতীক হবে নীলের মাঝে তিন সোনার বেহালা। যেটা নীল হল পটভূমি ও সোনার বেহালা স্থানীয় লোক সঙ্গীত এর প্রতীক। "Nye Midt-Telemark"। ২০১৭-০৯-০৮ তারিখে মূল (PDF) থেকে আর্কাইভ করা। সংগ্রহের তারিখ ২০১৭-০৯-০৮।  "Fylkesmannen anbefaler sammenslåing av Nome, Bø og Sauherad"। ১২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০২০।  NRK। "Bø og Sauherad vil slå seg sammen" (নরওয়েজীয় ভাষায়)।  "Telemarksavisa - Namnet blei Midt-Telemark"। সংগ্রহের তারিখ ২০১৭-০৯-০৮।  উদ্ধৃতি ত্রুটি: <references>-এ সংজ্ঞায়িত "Kartverket" নামসহ <ref> ট্যাগ পূর্ববর্তী লেখায় ব্যবহৃত হয়নি।
মতলব

মতলব বাংলাদেশের দক্ষিণাঞ্চলের চট্টগ্রাম বিভাগের অন্তর্গত চাঁদপুর জেলায় অবস্থিত একটি শহর। প্রশাসনিকভাবে শহরটি মতলব দক্ষিণ উপজেলার সদর। শহরটি মতলব দক্ষিণ উপজেলার বৃহত্তম শহরাঞ্চল। বাংলাদেশ আদমশুমারী ২০১১ অনুযায়ী মতলব শহরের মোট জনসংখ্যা ৫৯,২৮৬ জন যার মধ্যে ২৮,০৫১ জন পুরুষ এবং ৩১,২৩৫ জন নারী। এ শহরের পুরুষ এবং নারী অনুপাত ৯০। শহরে মোট হোল্ডিং সংখ্যা রয়েছে ১৩,৬৮২টি। শহরটির অবস্থানের অক্ষাংশ ও দ্রাঘিমাংশ হল ২৩°২০′৫৩″ উত্তর ৯০°৪২′২৯″ পূর্ব﻿ / ﻿২৩.৩৪৮০১৫° উত্তর ৯০.৭০৮১৫৩° পূর্ব﻿ / 23.348015; 90.708153। সমুদ্র সমতল থেকে শহরটির গড় উচ্চতা ১১ মিটার। ১৯৯৮ সালে মতলব শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মতলব পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৩১টি মহল্লায় বিভক্ত । ৩০.৯২ বর্গ কি.মি. আয়তনের মতলব শহরের এলাকাটি মতলব পৌরসভা দ্বারা পরিচালিত হয়। মতলব শহরের স্বাক্ষরতার হার হলো শতকরা ৬৩ ভাগ। "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮২। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২০-০১-২১।  "latitude, longitude and elevation of Matlab, Bangladesh"। distancesto.com। সংগ্রহের তারিখ ২০২০-০১-২১।  "এক নজরে মতলব পৌরসভা"। ২৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২১।
জ্যাক নিটস্কে

হোমসডেল কার্ল নিটস্কে (ইংরেজি: Jack Nitschke; জন্ম: ১৪ এপ্রিল, ১৯০৫ - মৃত্যু: ২৯ সেপ্টেম্বর, ১৯৮২) দক্ষিণ অস্ট্রেলিয়ার অ্যাডিলেড এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩১ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেন ‘জ্যাক’, ‘স্লিং’ বা ‘স্লিঙ্গার’ ডাকনামে পরিচিত জ্যাক নিটস্কে। দলে তিনি মূলতঃ বামহাতি ব্যাটসম্যান হিসেবে খেলতেন। ১৯২৯-৩০ মৌসুম থেকে ১৯৩৪-৩৫ মৌসুম পর্যন্ত জ্যাক নিটস্কে’র প্রথম-শ্রেণীর খেলোয়াড়ী জীবন চলমান ছিল। আক্রমণাত্মক ঢংয়ে বামহাতে ব্যাটিংয়ে অভ্যস্ত ছিলেন তিনি। বেশ কয়েক বছর অস্ট্রেলিয়ার দূর্বলতম দল হিসেবে পরিচিত সাউথ অস্ট্রেলিয়ার পক্ষে যথেষ্ট সংখ্যায় রান তুলেছিলেন। তবে জাতীয় দলে অন্তর্ভূক্তির প্রশ্নে নিজের স্বর্ণালী বছরগুলোয় সেরা ব্যাটসম্যানদের সঙ্গে লড়াইয়ে অবতীর্ণ হতে হয়েছিল। ১৯৩২-৩৩ মৌসুমে সাউথ অস্ট্রেলিয়ার সদস্যরূপে ডগলাস জারদিনের নেতৃত্বাধীন এমসিসি দলের বিপক্ষে দুইটি খেলায় অংশ নেন। ৬৭, ২৮, ৩৮ ও ৮৭ রান তুলে ইংরেজদের কাছে বিশ্বাসের পাত্রে পরিণত হন যে টেস্ট খেলাগুলোয় তিনি আরো সফলতম হবেন। উপর্যুপরী চার মৌসুমে নিউ সাউথ ওয়েলসের বিপক্ষে সেঞ্চুরি করেছেন। তন্মধ্যে, শেষ মৌসুমে শুরু থেকে শেষ পর্যন্ত ব্যাটিং করেন। ১৯৩৩-৩৪ মৌসুমে দলের ২৪৬ রানের মধ্যে তার অবদান ছিল ১৩০ রান। ১৯৩৪-৩৫ মৌসুমে অ্যাডিলেডে কুইন্সল্যান্ডের বিপক্ষে ভি. ওয়াই. রিচার্ডসন, লোনারগান ও সি. এল. ব্যাডককের পর প্রথম চারজন ব্যাটসম্যানের একজন হিসেবে তিনি সেঞ্চুরি করেন। আন্তর্জাতিক ক্রিকেট থেকে প্রত্যাখ্যাত হলেও ঘরোয়া প্রথম-শ্রেণীর ক্রিকেটে তার পরিসংখ্যান দূর্দান্ত ছিল। সবগুলো প্রথম-শ্রেণীর খেলায় অংশ নিয়ে ৪২.০৩ গড়ে নয় সেঞ্চুরি সহযোগে ৩,৩২০ রান তুলেন। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জ্যাক নিটস্কে। ২৭ নভেম্বর, ১৯৩১ তারিখে ব্রিসবেনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এরপর, ১৮ ডিসেম্বর, ১৯৩১ তারিখে সিডনিতে একই দলের বিপক্ষে সর্বশেষ টেস্টে অংশ নেন তিনি। নিটস্কে মাত্র দুই টেস্টে অংশগ্রহণের সুযোগ লাভ করেছিলেন। ১৯৩১ সালে ব্রিসবেন ও সিডনিতে সফরকারী দক্ষিণ আফ্রিকা দলের বিপক্ষে খেলেন। তবে, দূর্ভাগ্যবশতঃ একই সময়ে নিজের সেরা দিনগুলোয় ডন ব্র্যাডম্যান, বিল পন্সফোর্ড, বিল উডফুল, আর্চি জ্যাকসন, স্ট্যান ম্যাককাবে ও অ্যালান কিপাক্সের দলে অন্তর্ভূক্তিতে তাকে আর জাতীয় দলে খেলার সুযোগ দেয়নি। প্রথম টেস্টে মোটে ৬ রান ও দ্বিতীয় টেস্টে ৪৭ রান সংগ্রহ করতে পেরেছিলেন তিনি। ই. ডব্লিউ. সোয়ানটন মন্তব্য করেন যে, তিনি বামহাতি যুদ্ধংদেহী চিত্তের অধিকারী ও নতজানুহীন খেলোয়াড় ছিলেন। ক্রিকেট খেলা থেকে অবসর গ্রহণের পর ঘোড়দৌড়ের উপযোগী ঘোড়া উৎপাদনের সাথে সম্পৃক্ত ছিলেন। ঘোড়া উৎপাদনে বেশ সফলতার পরিচয় দিয়েছেন জ্যাক নিটস্কে। ১৯৭৩ সালে ডায়ানা পার্থ কাপে বিজয়ী হয়। ২৯ সেপ্টেম্বর, ১৯৮২ তারিখে ৭৭ বছর বয়সে দক্ষিণ অস্ট্রেলিয়ার উত্তর অ্যাডিলেড এলাকায় জ্যাক নিটস্কে’র দেহাবসান ঘটে। Melford, p. 208. ইএসপিএনক্রিকইনফোতে জ্যাক নিটস্কে (ইংরেজি) ক্রিকেটআর্কাইভে জ্যাক নিটস্কে (সদস্যতা প্রয়োজনীয়) (ইংরেজি) Melford, M. (1984) Daily Telegraph Cricket Year Book 84, Daily Telegraph: London. আইএসবিএন ০ ৮৬৩৬৭ ০০০ ৮.
ছেংগারচর

ছেংগারচর বাংলাদেশের দক্ষিণাঞ্চলের চট্টগ্রাম বিভাগের অন্তর্গত চাঁদপুর জেলায় অবস্থিত একটি শহর। প্রশাসনিকভাবে শহরটি মতলব উত্তর উপজেলার সদর। শহরটি মতলব উত্তর উপজেলার বৃহত্তম শহরাঞ্চল। বাংলাদেশ আদমশুমারী ২০১১ অনুযায়ী ছেংগারচর শহরের মোট জনসংখ্যা ৩৬,৬৯১ জন যার মধ্যে ১৮,০৯৩ জন পুরুষ এবং ১৮,৫৯৮ জন নারী। এ শহরের পুরুষ এবং নারী অনুপাত ৯৭। শহরে মোট হোল্ডিং সংখ্যা রয়েছে ৭,৮৮৪টি। শহরটির অবস্থানের অক্ষাংশ ও দ্রাঘিমাংশ হল ২৩°২৭′১২″ উত্তর ৯০°৩৭′৫৮″ পূর্ব﻿ / ﻿২৩.৪৫৩২৬৫° উত্তর ৯০.৬৩২৮৫৪° পূর্ব﻿ / 23.453265; 90.632854। সমুদ্র সমতল থেকে শহরটির গড় উচ্চতা ১১ মিটার। ১৯৯৮ সালে ছেংগারচর শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে ছেংগারচর পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৪১টি মহল্লায় বিভক্ত । ২৭.২৩ বর্গ কি.মি. আয়তনের ছেংগারচর শহরের এলাকাটি ছেংগারচর পৌরসভা দ্বারা পরিচালিত হয়। ছেংগারচর শহরের স্বাক্ষরতার হার হলো শতকরা ৫৯.২ ভাগ। "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮২। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২০-০১-২১।  "latitude, longitude and elevation of Matlab, Bangladesh"। distancesto.com। সংগ্রহের তারিখ ২০২০-০১-২১।  "এক নজরে মতলব পৌরসভা"। ২৩ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২১।
মীম ওবায়দুল্লাহ

মীম ওবায়দুল্লাহ (১৯৩২-২০১৬) বাংলাদেশ জামায়াতে ইসলামীর রাজনীতিবিদ ও চাঁপাইনবাবগঞ্জ-২ (ভোলাহাট, গোমস্তাপুর ও নাচোল) আসনের সাবেক সাংসদ। তিনি ১৯৮৬ সালের তৃতীয় জাতীয় সংসদ নির্বাচনে সংসদ সদস্য নির্বাচিত হন। মীম ওবায়দুল্লাহ জন্ম ১৯৩২ সালে তার গ্রামের বাড়ি চাঁপাইনবাবগঞ্জ জেলার নাচোল উপজেলার রহনপুরা গ্রামে। মীম ওবায়দুল্লাহ বাংলাদেশ জামায়াতে ইসলামীর কেন্দ্রীয় কর্মপরিষদ সদস্য ও প্রথম নির্বাচিত শুরা সদস্যদের মধ্যে অন্যতম ছিলেন। তিনি চাঁপাইনবাবগঞ্জ-২ (ভোলাহাট, গোমস্তাপুর ও নাচোল) আসন থেকে ১৯৮৬ সালের তৃতীয় সংসদের নির্বাচিত সংসদ সদস্য। স্বৈরাচার বিরোধী আন্দোলর অংশ হিসেবে ডিসেম্বর ১৯৮৭ সালে তিনি সহ জামায়াতের ১০ জন সংসদ সদস্য থেকে পদত্যাগ করেছিলেন। মীম ওবায়দুল্লাহ ৩০ সেপ্টেম্বর ২০১৬ সালে বার্ধক্যজনিত কারণে ৮৪ বছর বয়সে রাজশাহী মেডিকেল কলেজ হাসপাতালে মৃত্যুবরণ করেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "নিজ গ্রামে চিরনিদ্রায় শায়িত প্রবীণ রাজনীতিবিদ সাবেক এমপি মীম ওবায়দুল্লাহ"। বাংলাদেশ জামায়াতে ইসলামী। ৪ অক্টোবর ২০১৬। সংগ্রহের তারিখ ২১ জানুয়ারি ২০২০। [স্থায়ীভাবে অকার্যকর সংযোগ] "জামায়াতের সাবেক এমপি মাওলানা মীম ওবায়দুল্লাহর ইন্তেকাল | daily nayadiganta"। The Daily Nayadiganta। সংগ্রহের তারিখ ২০২০-০১-২১। [স্থায়ীভাবে অকার্যকর সংযোগ]
জেনি ইরানি

জামশেদ খুদাদাদ জেনি ইরানি (মারাঠি: जमशेद खुदादाद ईरानी; জন্ম: ১৮ আগস্ট, ১৯২৩ - মৃত্যু: ২৫ ফেব্রুয়ারি, ১৯৮২) তৎকালীন ব্রিটিশ ভারতের সিন্ধু প্রদেশের করাচী এলাকায় জন্মগ্রহণকারী ইরানি বংশোদ্ভূত ভারতীয় আন্তর্জাতিক ক্রিকেটার ও আম্পায়ার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৭ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে সিন্ধু দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন জেকে ইরানি নামে পরিচিত জেনি ইরানি। ১৯৩৭-৩৮ মৌসুম থেকে ১৯৪৯-৫০ মৌসুম পর্যন্ত জেনি ইরানি’র প্রথম-শ্রেণীর খেলোয়াড়ী জীবন চলমান ছিল। প্রতিযোগিতাধর্মী উইকেট-রক্ষক হিসেবে জেনি ইরানি’র সুনাম ছিল। ১৯৩৭ সালে মাত্র ১৪ বছর বয়সে প্রথম-শ্রেণীর ক্রিকেটে অভিষেক ঘটে জেনি ইরানি’র। সিন্ধু দলের পক্ষে খেলাকালীন তিনি বিদ্যালয়ের ছাত্র ছিলেন। রঞ্জী ট্রফি প্রতিযোগিতায় সিন্ধু দলের প্রতিনিধিত্ব করেছিলেন। ১৯৩৭ থেকে ১৯৪৮ সময়কাল পর্যন্ত প্রথম-শ্রেণীর ক্রিকেট জীবন চলমান ছিল তার। এ পর্যায়ে ১৭.৩৪ গড়ে ৩৯৯ রান সংগ্রহ করেন। উইকেটের পিছনে অবস্থান করে ২৭টি ডিসমিসাল ঘটান। তন্মধ্যে, ২১টি ক্যাচ গ্লাভসবন্দী করেছিলেন তিনি। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জেনি ইরানি। ২৮ নভেম্বর, ১৯৪৭ তারিখে ব্রিসবেনে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ১২ ডিসেম্বর, ১৯৪৭ তারিখে সিডনিতে একই দলের বিপক্ষে সর্বশেষ টেস্টে অংশ নেন তিনি। ১৯৪৭-৪৮ মৌসুমে ভারত দলের সদস্যরূপে অস্ট্রেলিয়া গমন করেন। এ সফরেই দুই টেস্টে অংশ নিয়েছিলেন তিনি। অভিষেক টেস্টে প্রথম ভারতীয় উইকেট-রক্ষক হিসেবে শূন্য রানে বিদেয় নেন। এরপর, ২০০২ সালে অজয় রাত্রা তার এ রেকর্ডের সাথে নিজ নামকে যুক্ত করেছিলেন। অংশগ্রহণকৃত দুই টেস্ট পর খোকন সেন তার স্থলাভিষিক্ত হয়েছিলেন। পরবর্তী পাঁচ বছর খোকন সেন ভারতের প্রথম পছন্দের উইকেট-রক্ষকের মর্যাদা পেলে ইরানিকে আর ভারতের পক্ষে খেলতে দেখা যায়নি। সিডনিতে প্রস্তুতিমূলক খেলায় অস্ট্রেলিয়া একাদশের বিপক্ষে এগারো নম্বরে ব্যাটিংয়ে নেমে ৪৩ রান তুলেন। এ পর্যায়ে গগুমাল কিষেনচাঁদের সাথে ৯৭ রানের জুটি গড়েছিলেন তিনি। বাই ভিভজী সোপ্রিতিওয়ালা হাই স্কুলে পড়াশুনোর পর করাচীর ডিজে সিন্ধু কলেজে অধ্যয়ন করেন। এছাড়াও, বোম্বে বিশ্ববিদ্যালয়ের পক্ষে খেলেছেন তিনি। হাবিব ব্যাংক কাজ করেন। ২৫ ফেব্রুয়ারি, ১৯৮২ তারিখে ৫৮ বছর বয়সে সিন্ধু প্রদেশে নিজ শহর করাচীতে জেনি ইরানি’র দেহাবসান ঘটে। List of India Test Cricketers "India – Test Batting Averages"। ESPNCricinfo। সংগ্রহের তারিখ ১৯ জানুয়ারি ২০২০।  ইএসপিএনক্রিকইনফোতে জেনি ইরানি (ইংরেজি) ক্রিকেটআর্কাইভে জেনি ইরানি (সদস্যতা প্রয়োজনীয়) (ইংরেজি)
ইয়ান ব্রেয়ডেল স্টেডিয়াম

ইয়ান ব্রেয়ডেল স্টেডিয়াম হচ্ছে বেলজিয়ামের ব্রুজের সিন্ট-আন্ড্রিসে অবস্থিত একটি বহুমুখী স্টেডিয়াম। শহর-মালিকানাধীন এই স্টেডিয়ামটি দুটি শীর্ষ ফুটবল ক্লাব, ক্লাব ব্রুজ এবং সের্ক্লে ব্রুজের নিজস্ব স্টেডিয়াম। এটি মূলত ফুটবল ম্যাচের জন্য ব্যবহৃত হয়, যার দাম €৫ এবং €৬০/আসন/ম্যাচ এর মতো হয়। এই স্টেডিয়ামটি ১৯৭৫ সালে নির্মিত হয়েছিল। বর্তমানে এটির ২৯,০৬২ আসন রয়েছে। ১৯৯৯ এবং ইউরো ২০০০ চ্যাম্পিয়নশিপের আগে এই স্টেডিয়ামটি অলিম্পিয়াস্টাডিওন নামে পরিচিত ছিল, যা ডাচদের অলিম্পিক স্টেডিয়াম ছিল এবং উক্ত সময়ে এর ধারণক্ষমতা ছিল ১৮,০০০। ২০১৫ সালের ডিসেম্বর মাসে, পিচের পৃষ্ঠতলটিকে মিশ্র হাইব্রিড গ্রাস টেকনোলজি নামে হাইব্রিড ঘাস (প্রাকৃতিক এবং কৃত্রিম ঘাসের মিশ্রণ) দিয়ে এর পিচ পরিবর্তন করা হয়েছে, যা ইতালির পণ্যাদির দ্বারা তৈরি। Jan Breydel Stadium clubbrugge.be (last check 20/10/2017) http://www.stadiumguide.com/janbreydel.htm http://www.stadiumguide.com/janbreydel/ www.clubbrugge.be www.cerclebrugge.be ইয়ান ব্রেয়ডেল স্টেডিয়াম: ফটো স্টেডিয়াম উইকিমিডিয়া কমন্সে ইয়ান ব্রেয়ডেল স্টেডিয়াম সংক্রান্ত মিডিয়া রয়েছে।
বাংলাদেশ আওয়ামী লীগের সাধারণ সম্পাদক

বাংলাদেশ আওয়ামী লীগের সাধারণ সম্পাদক হলেন বাংলাদেশের এই রাজনৈতিক সংগঠনের নির্বাহী কর্মকর্তা। তিনি সংগঠনের কর্মসচিব হিসেবে সকল বিভাগীয় কার্যাবলির জন্য আদেশ বা উপদেশ প্রদান করেন। তিনি সংগঠনের কার্যনির্বাহী সংসদের অনুমোদন সাপেক্ষে সংগঠনটির কর্মী নিয়োগ বা বরখাস্ত থেকে শুরু করে সমস্ত বিষয়াদি দেখাশোনা করেন। তিনি নির্বাচনকালীন দলটির ব্যয় বিবরণীসহ বিভিন্ন নথিপত্র সত্যায়ন ছাড়াও দলের সভাপতির সাথে পরামর্শক্রমে দলের সাংগঠনিক সম্পাদকদের মধ্যে দায়িত্ব বণ্টন করে থাকেন। "বাংলাদেশ আওয়ামী লীগের গঠনতন্ত্র"। আওয়ামী লীগ। সংগ্রহের তারিখ ২১ জানুয়ারি ২০২০।
সুরেশ ওবেরয়

সুরেশ ওবেরয় (জন্মঃ ১৭ ডিসেম্বর ১৯৪৬) ভারতের একজন চলচ্চিত্র অভিনেতা। তিনি হিন্দি চলচ্চিত্র অভিনেতা বিবেক ওবেরয়ের পিতা। তার জন্ম বর্তমান পাকিস্তানের বেলুচিস্তান প্রদেশে হয়েছিলো, তিনি ১৯৮৭ সালে জাতীয় চলচ্চিত্র পুরস্কার (ভারত) পেয়েছিলেন সেরা পার্শ্ব-অভিনেতা বিষয়শ্রেণীতে। প্রাথমিকভাবে তিনি বেতারে কাজ করতেন, এরপর স্বল্পকাল মডেলিং করে চলচ্চিত্রে অভিনয়ের সুযোগ পেয়ে গিয়েছিলেন তিনি, ১৯৮০ এবং ১৯৯০-এর দশকের হিন্দি চলচ্চিত্রে তিনি ছিলেন একজন পরিচিত মুখ। এখনকার পাকিস্তানের কোয়েটা (বেলুচিস্তান প্রদেশ) তে সুরেশ ১৯৪৬ সালে জন্মগ্রহণ করেন, তার বাবার নাম ছিলো স্বরূপ এবং মার নাম ছিলো কর্তার। ভারত বিভাজনের পর সুরেশের বাবামারা চার ছেলেমেয়ে সহ প্রথমে গুজরাত প্রদেশে আসেন এবং পরে অন্ধ্র প্রদেশ রাজ্যে স্থায়ী হন। হায়দ্রাবাদের সেন্ট জর্জেস গ্রামার স্কুলে সুরেশ তার পড়াশোনা শুরু করেছিলেন। সুরেশ বেতারে কাজ নেবার আগে ওষুধের দোকানদারীও করতেন। ১৯৭০-এর দশকের শুরুর দিকে সুরেশ বেতার নাটক এবং মঞ্চ নাটকে অভিনয়ের সুযোগ পান, ভারতীয় চলচ্চিত্র ও দূরদর্শন সংস্থান এ তিনি যোগ দেন প্রশিক্ষণার্থী হিসেবে। প্রশিক্ষণরত অবস্থায় তার তামিলনাড়ু প্রদেশ যশোধরা নামের এক নারীর সঙ্গে দেখা হয়, যশোধরা সুরেশকে বিয়ের প্রস্তাব দিলে সুরেশ রাজী হন এবং ১৯৭৪ সালে তারা বিয়ে করেন, চেন্নাই (তখন মাদ্রাজ শহর) এ। ১৯৭৫ সালে বিবেক ওবেরয় জন্মগ্রহণ করেন এবং সুরেশ-যশোধরা বম্বেতে চলে যান। বেতার নাটকে কাজ করার অভিজ্ঞতার কারণে সুরেশ টেলিভিশন বিজ্ঞাপনে অভিনয়ের প্রস্তাব পেয়ে গিয়েছিলেন, তিনি চারমিনা সিগারেট এবং লাইফবয় সাবানের বিজ্ঞাপনে কাজ করেছিলেন। ১৯৭৭ সালের শেষ দিকে তিনি 'জীবন মুক্ত' নামের একটি অপরিচিত চলচ্চিত্র প্রথম অভিনয় করেছিলেন। ১৯৮০ সালে মুক্তিপ্রাপ্ত চলচ্চিত্র 'এক বার ফির'তে তিনি মুখ্য ভূমিকায় অভিনয় করেছিলেন, যদিও চলচ্চিত্রটি সফলতা অর্জন করতে পেরেছিলোনা। ১৯৯০-এর দশকের চলচ্চিত্র রাজা হিন্দুস্তানী ছিলো সুরেশ অভিনীত অন্যতম গুরুত্বপূর্ণ চলচ্চিত্র। 1988 BFJA Awards[স্থায়ীভাবে অকার্যকর সংযোগ] "Vivek Oberoi makes his dad's birthday special"। Oneindia Entertainment। Mid-Day। ২২ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০২০।  "Suresh Oberoi visits city"। Ludhiana Tribune। ২৭ ডিসেম্বর ২০০০। সংগ্রহের তারিখ ৫ মে ২০১৯।  "Suresh Oberoi, ek baar phir..."। TOI। Times of India।  ইন্টারনেট মুভি ডেটাবেজে সুরেশ ওবেরয় (ইংরেজি)
নিক্সন ম্যাকলিন

নিক্সন আলেক্সেই ম্যাকনামারা ম্যাকলিন (ইংরেজি: Nixon McLean; জন্ম: ২০ জুলাই, ১৯৭৩) সেন্ট ভিনসেন্ট ও গ্রেনাডাইন্সের স্টাবস এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯৬ থেকে ২০০৩ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে সেন্ট ভিনসেন্ট ও উইন্ডওয়ার্ড আইল্যান্ডস, নিউজিল্যান্ডীয় ক্রিকেটে ক্যান্টারবারি, ইংরেজ কাউন্টি ক্রিকেটে হ্যাম্পশায়ার ও সমারসেট এবং দক্ষিণ আফ্রিকান ক্রিকেটে কোয়াজুলু-নাটাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে বামহাতে ব্যাটিংয়ে পারদর্শী ছিলেন নিক্সন ম্যাকলিন। ১৯৯২-৯৩ মৌসুম থেকে নিক্সন ম্যাকলিনের প্রথম-শ্রেণীর খেলোয়াড়ী জীবন চলমান ছিল। কোয়াজুলু-নাটালের পক্ষে দূর্দান্ত ক্রীড়াশৈলী প্রদর্শন করেন। ১৯৯৮ ও ১৯৯৯ মৌসুমে হ্যাম্পশায়ারের পক্ষে ইংরেজ কাউন্টি ক্রিকেটে অংশ নেন। এরপর, ২০০৫ ও ২০০৬ সালে সমারসেট ও ক্যান্টারবারি উইজার্ডসের সাথে খেলার জন্যে চুক্তিবদ্ধ হন। সমগ্র খেলোয়াড়ী জীবনে উনিশটি টেস্ট ও পঁয়তাল্লিশটি একদিনের আন্তর্জাতিকে অংশগ্রহণ করেছেন। ২৯ জানুয়ারি, ১৯৯৮ তারিখে কিংস্টনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৭ মার্চ, ২০০১ তারিখে পোর্ট অব স্পেনে সফরকারী দক্ষিণ আফ্রিকার বিপক্ষে সর্বশেষ টেস্টে অংশ নেন তিনি। প্রায় দুই বছর আন্তর্জাতিক ক্রিকেট থেকে দূরে ছিলেন। দক্ষিণ আফ্রিকান ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ ২০০৩ সালের ক্রিকেট বিশ্বকাপে ওয়েস্ট ইন্ডিজ দলের পক্ষে খেলার জন্যে মনোনীত হন। কিন্তু, ঐ বিশ্বকাপের তিন খেলায় অংশ নিয়ে উইকেট শূন্য অবস্থায় ছিলেন। এরপর আর তাকে ওয়েস্ট ইন্ডিজ দলে খেলতে দেখা যায়নি। দীর্ঘদেহী ও মাংসল গড়নের অধিকারী ছিলেন তিনি। ঘণ্টায় ৮৫ মাইলেরও অধিক গতিবেগে বোলিং করতে পারতেন। তবে, তিনি কখনো টেস্ট খেলায় বোলার হিসেবে নিজেকে প্রতিষ্ঠিত করতে পারেননি। বলে পেস আনয়ণ, কিংবা চমৎকার বোলিং উপযোগী পিচেও বলে ধারাবাহিকতা আনয়ণ করতে পারেননি। এছাড়াও, বোলিং পরিসংখ্যানে দেখা যায় যে, আন্তর্জাতিক পর্যায়ের ক্রিকেটে কোন ইনিংসেই তিনের অধিক উইকেট লাভে সক্ষমতা দেখাননি। ক্রিকেট খেলা থেকে অবসর গ্রহণের পর সাবেক খেলোয়াড়দের সহায়তাকল্পে ঘরোয়া পর্যায়ে ওয়েস্ট ইন্ডিজ রিটায়ার্ড প্লেয়ার্স ফাউন্ডেশনের পরিচালনা পরিষদের সদস্যরূপে কাজ করেন। এছাড়াও, ওয়েস্ট ইন্ডিজ প্লেয়ার্স অ্যাসোসিয়েশনেরও সহঃসভাপতির দায়িত্ব পালন করেন তিনি। নিক্সন ম্যাকলিনের কাকাতো ভাই আরজেজে ম্যাকলিন প্রথম-শ্রেণীর ক্রিকেটে উইন্ডওয়ার্ডস আইল্যান্ড দলের পক্ষে অংশগ্রহণ করেছেন। http://www.jamaicaobserver.com/sports/html/20021003T200000-0500_33024_OBS_NIXON_MCLEAN_JOINS_SOMERSET.asp[স্থায়ীভাবে অকার্যকর সংযোগ] "Nixon McLean"। সংগ্রহের তারিখ ১৭ মার্চ ২০১৭।  "McLean to play for Canterbury"। Television New Zealand। ১৯ নভেম্বর ২০০৫। সংগ্রহের তারিখ ৩০ অক্টোবর ২০১১।  "Bowlers put Wellington on top"। সংগ্রহের তারিখ ১৭ মার্চ ২০১৭।  http://www.espncricinfo.com/westindies/content/story/652589.html http://www.wiplayers.com/west-indies-players-association-wipa/nixon-mclean-profile/ মহেন্দ্র নাগামুতু শেরউইন ক্যাম্পবেল ডলফিন্স ক্রিকেট দল ২০০৩ ক্রিকেট বিশ্বকাপ দলসমূহ ওয়েস্ট ইন্ডিয়ান টেস্ট ক্রিকেটারদের তালিকা আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা ইএসপিএনক্রিকইনফোতে নিক্সন ম্যাকলিন (ইংরেজি) ক্রিকেটআর্কাইভে নিক্সন ম্যাকলিন (সদস্যতা প্রয়োজনীয়) (ইংরেজি)
বরুড়া

বরুড়া বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি বরুড়া উপজেলার সদর। শহরটি বরুড়া উপজেলার বৃহত্তম শহরাঞ্চল। বাংলাদেশ আদমশুমারী ২০১১ অনুযায়ী বরুড়া শহরের মোট জনসংখ্যা ৪৯,১২৬ জন যার মধ্যে ২৪,৩১৮ জন পুরুষ এবং ২৪,৮০৮ জন নারী। এ শহরের পুরুষ এবং নারী অনুপাত ৯৮। শহরে মোট হোল্ডিং সংখ্যা রয়েছে ৯,৮০৭টি। শহরটির অবস্থানের অক্ষাংশ ও দ্রাঘিমাংশ হল ২৩°২২′৩৮″ উত্তর ৯১°০৩′১৮″ পূর্ব﻿ / ﻿২৩.৩৭৭৩২৮° উত্তর ৯১.০৫৫০২২° পূর্ব﻿ / 23.377328; 91.055022। সমুদ্র সমতল থেকে শহরটির গড় উচ্চতা ১৩.১৫ মিটার। ১৯৯৫ সালে বরুড়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বরুড়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৬টি মহল্লায় বিভক্ত । ২৩.১৩ বর্গ কি.মি. আয়তনের বরুড়া শহরের এলাকাটি বরুড়া পৌরসভা দ্বারা পরিচালিত হয়। বরুড়া শহরের স্বাক্ষরতার হার হলো শতকরা ৮২.৮ ভাগ। "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮৭। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২০-০১-২১।  "latitude, longitude and elevation of Barura, Bangladesh"। distancesto.com। সংগ্রহের তারিখ ২০২০-০১-২১।  "এক নজরে মতলব পৌরসভা"। ৮ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২১।